kardosdrur/scandi-wiki huggingface dataset:
Ole Tornbjerg

Ole Tornbjerg (født 30. april 1967) er en dansk forfatter og journalist, en del af forfatterparret Øbro og Tornbjerg. Tornbjerg er bachelor i International Udvikling og Kommunikation fra Roskilde Universitet i 1993 og arbejdede som journalist for TV 2s Reportageholdet fra 1995 til 1997 samt for DR fra 1997 til 1999. Ole Tornbjerg er senere uddannet filmproducer fra EAVE (European AudioVisual Entrepreneurs) i 2008 og har produceret en række prisvindende dokumentarfilm, bl.a. Arif Hossein, ETV, Dhaka om farligt børnearbejde i Bangladesh; Dipomacy – The Responsibility to Protect om Darfur-krisen, Blod i mobilen om konfliktmineraler fra DR Congo, 'De misbrugte filmbørn' (TV 2, 2018) om seksuelle overgreb mod børneskuespillere i ikoniske 70'er film, 'Løb som en pige' (TV 2, 2019) om ung maratonløber fra Kenya, og 'Gaden' (TV 2, 2020), hvor tre misbrugere fra Istedgade fortæller om de traumer, der sendte dem på Gaden. 

Ole Tornbjerg har produceret, og sammen med Line Ritz instrueret, dokumentarserien MeToo: Sexisme bag skærmen (Discovery+, 2021), der af historieprofessor Birgitte Possing er blevet kaldt "et danmarkshistorisk dokument over hvordan magt kan misbruges, når den udnyttes seksuelt."

I 2023 har Ole Tornbjerg stået bag DR1-serien SIRIUS, der blev instrueret af Lasse Rahbek, og TV 2-serien Pigen på den lukkede, instrueret af Christian Voldborg.

Ole Tornbjerg debuterede som skønlitterær forfatter sammen med sin kone Jeanette Øbro, da de under forfatternavnet Øbro og Tornbjerg vandt Politikens Krimikonkurrence i 2010 med krimien Skrig under vand.

Skrig under vand handler om den dansk-engelske kriminalpsykolog Katrine Wraa, der er uddannet i England og bliver hentet til Danmark for at arbejde for drabsafdelingen i København.

Serien med Katrine Wraa fortsætter med Djævlens Ansigt (2011), Evas sidste nat (2013), Det norske job (2014), Pigen og Vogteren (2016) og De ustraffede (2018). Serien udkommer på Politikens Forlag og er solgt til udgivelse i fem lande.

Alle bøger har fået fire – fem-stjernede anmeldelser og har givet Øbro og Tornbjerg en stor læserskare. I 2015 vandt parret Martha-prisen, også kaldet Danskernes Yndlingsforfatter, for Det norske job.

I september 2015 udkom Ole Tornbjergs roman Drengen fra Godhavn, der fik gode anmeldelser i bl.a. Weekendavisen, Politiken og Fyens Stiftstidende.

Drengen fra Godhavn handler om den 13-årige Kalle Skjold, der i 1963 bliver anbragt på drengehjemmet Godhavn, som bliver styret med fast og brutal hånd af forstander Christian Bang. Romanen veksler mellem to lag. Et lag, der beskriver Kalle Skjolds oplevelser i de to år han er på Godhavn, og et lag, hvor Kalle i 2005 som voksen forsøger at komme overenes med, hvad der skete dengang og hvorfor.

Referencer

Eksterne henvisninger 
 

Dansksprogede forfattere fra Danmark
Krimiforfattere fra Danmark
Abitur

Abitur (af latin abire, «gå væk») er den afsluttende eksamen fra gymnasiet i Tyskland. Den svarer til studentereksamen i Danmark.

Officiel tysk betegnelse er allgemeine Hochschulreife. Eksamensbeviset efter 12 til 13 års skolegang (Abiturzeugnis) og er et krav før universitetsstudier. I Østrig og Schweiz hedder Abitur Matura.

Se også
 Skolesystemet i Tyskland

Uddannelse i Tyskland
Eksamener
Geminering

Geminering, gemination (af latin geminus "tvilling") eller konsonantforlængelse er et begreb inden for fonetik, som beskriver at en konsonant bliver lang, dvs. udtales i en hørbart længere periode end en kort konsonant.

Konsonantlængde er en egenskab i de sprog der skelner mellem korte og lange konsonanter, heriblandt arabisk, berbisk, katalansk, estisk, finsk, klassisk hebraisk, ungarsk, italiensk, japansk, latin og tamil.

De fleste sprog har ikke lange konsonanter. I verdens sprog er vokallængde en mere udbredt egenskab end konsonantlængde. Nogle sprog gør brug af begge uafhængigt af hinanden (f.eks. i arabisk, japansk, finsk og estisk), og nogle har indbyrdes afhængige vokal- og konsonantlængder (som i norsk og svensk).

Konsonantlængde i dansk
Rigsdansk har ikke lange konsonanter, idet dobbelte konsonanter udelukkende er dobbelte på papiret. Eksempler er ordpar som:

dame /da:mə/
damme /dɑmə/

vener /ve:nɐ/
venner /vɛnɐ/

ruser /ru:sɐ/
russer /rusɐ/

Her bevirker enkelt konsonant at den foregående vokal er lang, og dobbelt konsonant bevirker at vokalen er kort, men selve konsonanterne påvirkes ikke.

Jysk skelner derimod mellem korte og lange konsonanter, for eksempel:
kom /kom/
komme /kom:/

møl /møl/ 
mølle /møl:/

Beskrivelsen af dansk er dog mere kompliceret end som så. I det traditionelle system kan det beskrives således:

I mere lydnære beskrivelser af dansk fonologi vurderer man at dansk har et system med lange konsonanter, som opstår pga. bortfaldet af svage vokaler i moderne udtale:

Referencer

Fonetik
Badminton Association Tournament 1899

Badminton Association Tournament 1899 var en badmintonturnering, der blev spillet i London Scottish Rifles' hovedkvarter i London, Storbritannien i 1899. Det var den første udgave af All England-mesterskaberne, og der blev afviklet tre turneringer: herredouble, damedouble og mixed double. Herresingle- og damesinglemesterskaberne blev først afviklet fra 1900.

Herredoublemesterskabet blev vundet af D.W. Oakes og Stewart Marsden Massey, som i finalen besejrede oberst Ian M. Campbell og L. Hanson.

I damedoublerækken sejrede Mary Violet Graeme og Muriel Lucas i finalen over Ethel B. Thomson og I. Theobald.

Mixed double-finalen blev vundet af D.W. Oakes og Daisey St.John, som vandt over W.L.Lincoln og Collins.

Eksterne henvisninger 
 All England Open Badminton Championships 
 All England - History  
 All England Winners  
 Badminton England - 1899 All England

Noter 

1899
Sport i 1899
Dunkers kulturhus

Dunkers kulturhus er et museum og kunstcentrum i Helsingborg ved byens nordhavn. I huset, som har navn efter forretningsmanden Henry Dunker der bekostede museet, findes store rum til udstillinger, scenekunst og pædagogiske aktiviteter for børn og ungdom inden for kunst, musik, medier, dans og teater. Huset rummer også bar, restaurant og butik. I alt har huset et areal på 16.000 m² med 10.600 m² som virksomhedslokaler og 3.200 m² til udstillinger. I Dunkers kulturhus ligger desuden Helsingborgs turistbureau.

Historie 
Bygningen blev opført efter en arkitektkonkurrence i 1997 med temaet "Byen ved vandet", som blev vundet af den danske arkitekt Kim Utzon. Lighederne med det hvide møbelhus Paustians Hus i København er slående. Det er fra 1987 og tegnet af Kim Utzon med faren, Jørn Utzon, der tidligere havde tegnet Operahuset i Sydney.

Planer for et nyt bymuseum havde man haft længe, og de udviklede sig efterhånden til et kompleks af forskellige kulturelle institutioner. "Henry og Gerda Dunkers donationsfond" bidrog til finansieringen, og efter dem har huset fået sit navn. "Dunkers kulturhus" blev inviet af kronprinsesse Victoria den 27. april 2002 efter 2½ års byggetid og til en pris af ca. 300 millioner kroner (inklusive indretning). Aktivitet og drift står Helsingborgs kommun for.

Henry Dunker, født i Esbjerg 1870, var chef for Tretorns gummifabrik i Helsingborg, der fremstillede galocher, støvler og tennisbolde. Han skabte sig derved en formue. Dunker døde 1962 og gav hele sin og hustruen Gerdas formue til byen til fremme af kulturlivet. Ægteparret Dunker var barnløst.

Ud over kulturhuset har afkastet fra aktier og andet bekostet opførelsen af Helsingborgs stadsteater, det grafiske museum og Kulturmagasinet, desuden den østre langside med siddepladser på fodboldstadionet Olympias.

Bygningen 
Kulturhuset udgøres af en gruppe huse med forskellige funktioner bundet sammen til en enhed. Mod "Sundstorget" og byen har huset en mere enkel og bymæssig facade, mens bygningerne mod havnen er mere skulpturelle i deres udtryk og domineres af hvide betonsøjler og intrikata tagformer. Som sin far indledte Kim Utzon projekteringen tredimensionelt med legoklodser. Antallet af materialer, der blev eksperimenteret med, var bevidst meget få. Utzon mener omhyggeligt at have undgået grobund for svampeangreb i hele huset.

Aktiviteter 
Den permanente udstilling "På grænsen" viser Helsingborgs byhistorie. Derudover findes der flere udstillinger af forskellig varighed. Midt i bygningen findes turistbureauets butik som sælger bøger, kunst- og designhåndværk.

Byens musikskole og "Kulturcentrum" for børn og ungdom har øvelokaler til musik, teater, dans, mime og nye udtryksformer, atelierer for it, lyd, lys, billede og scenografi samt plads for lokale grupper som vil udtrykke sig kunstnerisk.

Noter

Eksterne henvisninger 
 Hjemmeside  for Dunkers kulturhus

Etableret i 2002
Museer i Sverige
Helsingborg
Badminton Association Tournament 1900

Badminton Association Tournament 1900 var en badmintonturnering, der blev spillet i London Scottish Rifles' hovedkvarter i London, Storbritannien i 1899. Det var den anden udgave af All England-mesterskaberne, og der blev afviklet fem turneringer, idet mesterskabet siden året før var blevet udvidet med en herresingle- og en damesinglerække.

Eksterne henvisninger 
 All England Open Badminton Championships 
 All England - History  
 All England Winners

Noter 

1900
Sport i 1900
Som jeg altid plejer at sige

Som jeg altid plejer at sige er det ottende studiealbum fra den danske sanger og satiriker Niels Hausgaard. Det blev udgivet i 1988.

Spor 
 "Min Dreng" - 3:45
 "Mareridt" - 2:48
 "Vicky Blarant" - 3:21
 "I Børnhave" - 1:57
 "Pibe Jens" - 2:51
 "Sommerdigt" - 3:35
 "Moster Esther" - 4:56
 "Med Skrårem Og Armbind På" - 3:02
 "Da Jeg Var I Lære" - 2:05
 "Portræt Af En Flyder" - 2:10
 "Min Stol" - 2:39
 "Titanic" - 4:15

Referencer

Eksterne henvisninger 
Som jeg altid plejer at sige på Discogs

Niels Hausgaard-album
Album fra 1988
Schweizisk standardtysk

Schweizisk standardtysk (), eller Schweizisk højtysk ( eller Schweizerhochdeutsch), af schweizere kaldt Schriftdeutsch, eller Hochdeutsch, er et af Schweiz' fire officielle sprog, sammen med fransk, italiensk og rætoromansk. Det er en variant af standardtysk der udelukkende bruges i de tysktalende dele af Schweiz. Det skrives hovedsageligt, og bruges sjældent i tale.

Schweizisk standardtysk er ikke en tysk dialekt, men en variant af standardtysk. Det må ikke forveksles med schweizertysk, som er et paraplybegreb for de forskellige alemannisk tyske dialekter (forstået som "traditionelle regionale varianter") som er dagligdagssprog i tysktalende dele af Schweiz.

Tysk er et pluricentrisk sprog. I modsætning til andre lokale varianter af tysk har schweizisk standardtysk særlige egenskaber i alle lingvistiske domæner: ikke kun indenfor fonologi, men også i ordforråd, syntaks, morfologi og ortografi. Disse karakteristiske egenskaber for schweizisk standardtysk kaldes Helvetismer.

Fodnoter

Yderligere læsning 
 
 
 
 
 
 
 
 
 
 
 
 
 
 

Tysk sprog
Standardtysk
Nokere Koerse

Nokere Koerse er et belgisk endagsløb i landevejscykling som arrangeres hvert år i marts. Løbet er blevet arrangeret siden 1944. Løbet er af UCI klassificeret med 1.Pro og er en del af UCI ProSeries.

Vindere

Eksterne henvisninger
 Officielle hjemmeside

 
Etableret i 1944
Trafikanten

Trafikanten (Oslo og Akershus trafikkservice AS) var en norsk servicevirksomhed, der markedsførte den kollektive trafik i Oslo, Akershus og omegn. Trafikanten gav oplysninger om rejser med bus, sporvogn, tog, skib og T-bane i Oslo, Akershus og det centrale Østlandsområde. Desuden solgte Trafikanten alle trafikselskabet Ruters kort og billetter og var aktiv på internettet med en hjemmeside med rejseplanlægger, kort, køreplaner, nyheder og andre oplysninger. Derudover var selskabet involveret i udvikling og drift af realtidsinformation til brug på stoppesteder og internettet.

Selskabet blev stiftet 25. september 1986 under navnet Oslo og Akershus trafikkservice AS men valgte allerede fra starten navnet Trafikanten som sit varemærke. I 1988 åbnedes Trafikantens kundecenter på Jernbanetorget foran Oslo S, der blev fulgt af yderligere to i Oslo Lufthavn, Gardermoen i 1998 og på Aker Brygge i 2009. Indimellem tog selskabet i 1992 initiativ til den landsdækkende oplysningstjeneste 177 i 1992. Indtil 2012 var det ejet af flere selskaber, heriblandt Ruter med 46,92 % og NSB med 24,95 %. I januar 2012 blev selskabet opkøbt af Ruter, som det blev fusioneret ind i 1. januar 2014. Selskabet havde ca. 100 ansatte.

I daglig tale blev navnet Trafikanten gerne brugt om selskabets kundecenter på Jernbanetorget med dets karakteristiske tårn, der blev opført i 1987 efter tegninger af Ola Mové. Lyset på tårnet er inddelt i fem horisontale sektioner bestående af fire røde neonrør adskilt af et blåt. Sektionerne repræsenterer de fem hverdage, sådan at der på en mandag kun vil være lys i den nederste sektion, mens hele tårnet vil være oplyst på en fredag. Kundecentret er stadig i drift men hedder nu Ruters kundesenter.

Eksterne henvisninger

Noter 

Bygninger, konstruktioner og anlæg i Oslo
Transport i Norge
Markedsføringsvirksomheder fra Norge
Etableret i 1986
Ophørt i 2014
Tværs gennem Vestflandern

Tværs gennem Vestflandern eller Johan Museeuw Classic (tidligere Tre dage ved Vestflandern) er et belgisk endagsløb i landevejscykling som arrangeres hvert år i marts. Løbet er blevet arrangeret siden 1945. Løbet er af UCI klassificeret med 1.1 og er en del af UCI Europe Tour.

I maj 2016 blev det offentliggjort, at fra 2017 ville det atter bliver afholdt som et endagsløb under navnet Tværs gennem Vestflandern.

Vindere

Tre dage ved Vestflandern

Tværs gennem Vestflandern

Eksterne henvisninger
 Officielle hjemmeside 

Cykelløb i Belgien
Etableret i 1945
Druivenkoers Overijse

Druivenkoers Overijse er et belgisk endagsløb i landevejscykling som arrangeres hvert år i august. Løbet er blevet arrangeret siden 1961. Løbet er af UCI klassificeret med 1.1 og er en del af UCI Europe Tour.

Vindere

Eksterne henvisninger
 Officielle hjemmeside 

 
Etableret i 1961
Bredene Koksijde Classic

Bredene Koksijde Classic (Handzame Classic indtil 2018) er et belgisk endagsløb i landevejscykling som arrangeres hvert år i slutningen af marts. Løbet er blevet arrangeret siden 2011. Løbet er af UCI klassificeret med 1.Pro og er en del af UCI ProSeries.

Vindere

Eksterne henvisninger
 Officielle hjemmeside
 

 
Etableret i 2011
Amt Sandesneben-Nusse

Amt Sandesneben-Nusse er et amt i det nordlige Tyskland, beliggende under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten. Amtet er beliggende i den nordvestlige del af kreisen,og gennemskæres i den østlige del af den nord-sydgående Elbe-Lübeck-Kanal. Forvaltningen ligger i byen Sandesneben. Amt Sandesneben-Nusse ligger omkring 30 kilometer nordøst for Hamborg, og omkring 20 kilometer syd for Lübeck.

Amtet blev oprettet 1. januar 2008 af kommuner fra de tidligere amter Sandesneben og Nusse.

Kommuner i amtet

Eksterne kilder/henvisninger 
 Amt Sandesneben-Nusse

Sandesneben-Nusse
Trolle-Ljungby slot

Trolle-Ljungby slot er et slot og fideikommis i Trolle-Ljungby sogn, Kristianstads kommun i Skåne.

Slottet er en af Skånes mest storslåede renæssancebygninger i typisk Christian IV stil. Godset ejes af familien Trolle-Wachtmeister. Til slottet er knyttet sagaen om Ljungby horn og pibe.

Slottet er på to etager: hovedbygning og to fløje i upudset mursten. Hovedbygningen er opført i 1629 på fundamentet af Søren Norbys nedbrændte borg fra 1525. Vestfløjen blev bygget i 1633. Den østlige fløj, kaldet "Munkelængen" blev bygget i 1787. Fra gårdpladsens nordside går en stenbro bygget i 1806 til laden.

Historie 
Godset, som før hed Ljungby, var i middelalderen sandsynligvis en befæstet sædegård. Sædegården var i løbet af 13 og 1400-tallet ejet af familien Bille, senere af familierne Brostrup, Ulfstand og Gyldenstierne. Godset blev købt af  diplomaten Peter Julius Coyet i 1662. Hans søn, friherre Wilhelm Julius Coyet, oprettede et arveligt fideikommis af Ljungby, Årup og Ryssås. Da hans slægt uddøde på den mandlige side, arvede Lovisa Ulrika Sparre Maria, gift med riksdrost grev Carl Axel Trolle-Wachtmeister til Trolleberg Ljungby. I hendes tid (1830) blev fideikommisretten overført fra Trolleberg til Ljungby, som skiftede navn til Trolle Ljungby. Trolle Ljungby blev arvet af hendes søn, Hans Gabriel Trolle-Wachtmeister og har siden været i familiens eje. Fideikommiset overgik i 1956 til ritmester greve Hans-Gabriel Trolle-Wachtmeister (født 1923), gift med grevinde hofmesterinde Alice Trolle-Wachtmeister.

Eksterne henvisninger 

Greven och frälsebönderna, dokumentär på SVT
Trolle Ljungby gods hjemmeside 
Om Trolle Ljungby, Sylve Åkesson 
Carl von Linnés besøg på godset i 1749

Slotte i Skåne
Bygninger, konstruktioner og anlæg i Kristianstads kommun
Renæssance
I fornuftens land

I fornuftens land er det niende studiealbum fra den danske sanger og satiriker Niels Hausgaard. Det blev udgivet i 1991 og blev sidste album i de næste 15 år, indtil Flyv så udkom i 2006.

Spor 
 "Velbegavet" - 3:25
 "I Fornuftens Land" - 3:30
 "Rundt Skal Det Gå" - 2:51
 "Min Første Guitar" - 3:35
 "Skruk" - 3:47
 "En Dygtig Dreng" - 2:36
 "Min Brors Barn" - 2:14
 "Tidens Krav" - 3:51
 "Svineprinsessen" - 4:17
 "Rejer Og Blomkål" - 3:05
 "Havesyge" - 3:44
 "Træt" - 2:34
 "Sommiallik" - 3:18

Referencer

Eksterne henvisninger 
I fornuftens land på Discogs

Niels Hausgaard-album
Album fra 1991
Pædagog (flertydig)

Pædagog har flere betydninger:
 En pædagog er en person, der er uddannet til at arbejde med pasning, opdragelse og undervisning i f.eks. vuggestue, børnehave, fritidsordning samt på dag- og døgninstitution.
 Eller en person der udfører målrettet undervisning eller terapeutisk og pædagogisk virksomhed inden for et specialiseret område.

 En person som er dygtig til at formidle et stof og gøre det forståeligt og vedkommende,
 En person som teoretisk eller filosofisk har beskæftiget sig med pædagogik eller udviklet nye pædagogiske metoder.
Bruno Cortez

Bruno Cortez (født 11. marts 1987) er en brasiliansk fodboldspiller.

Brasiliens fodboldlandshold 

|-
|2011||1||0
|-
!Total||1||0
|}

Eksterne henvisninger 

Fodboldspillere fra Brasilien
Ydbystenen

Ydbystenen (eller Flarupstenen) er en runesten, fundet ved Ydby i 1741. Stenen stod på marken øst for Flarup og det fortaltes at den i 1600-tallet var flyttet dertil fra en "Hellehøj" vest for Ydby. Stenen omtales i Danske Atlas i 1767, men i 1856 var stenen forsvundet. I 2015 henvendte en landmand sig til Museum Thy om et fragment af stenen, som han havde liggende i haven. Senere fandtes yderligere to fragmenter.

Indskrift

Galleri

Kilder  

Danske Runeindskrifter 
Forsvundet runesten dukker op i haveterrasse efter 200 år, pressemeddelelse fra Nationalmuseet
Runesten, Søren Abildgaards tegning af Ydbystenen i Nationalmuseets Samlinger Online
Hellehøj

Ydby
Thisted Kommune
Rönneholm slot

Rönneholm slot er et svensk slot i Stehag sogn i Eslöv kommune i Skåne. Det ligger ved Rönne å mellem Eslöv og Höör. Slottets oprindelse er ukendt. Det blev i 1811 bygget om til fransk renæssancestil, og i 1882 blev det forsynet med en tredje etage. I 1941 blev slottet hærget af brand, men genopbygget.

På Rönneholm slot har der siden 1996 været behandlingsinstitutioner for kvinder. Det drejer sig dels om Malins Minne for stofmisbrugende mødre med deres børn, dels om Prokrami Kvinnobehandling for kvindelige stofmisbrugere generelt. Hverken slottet eller parken har offentlig adgang.

Historie 
Rönneholm hed tidligere Rönningsholm. Det tilhørte i det 16. århundrede slægten Laxmand, men kom i begyndelsen af det 17. århundrede i Jörgen Hondorffs besiddelse via giftermål. Efterkommere af denne ejede slottet til 1681. En af de nærmest følgende ejere var Nils Cronacker, hvorfra slottet gennem giftermål kom i oberstløjtnant Christian Magnus Coyets besiddelse. Det forblev i Coyet-familiens besiddelse til 1918, men jorden var efterhånden blevet afstået. I store dele af det 20. århundrede fungerede slottet som sanatorium. I 1996 blev der foretaget en renovering af hovedbygningen, og i september samme år flyttede Malins Minne ind; organisationen har siden haft sit hovedkvarter her. I sommeren 1997 blev der påbegyndt en renovering af anneksbygningen, og der flyttede Prokrami Kvinnobehandling ind fra Åsljunga i 1998.

Eksterne henvisninger 
 Rönneholm slot  på eslov.se

Slotte i Skåne
Rössjöholm slot

Rössjöholm slot er et svensk slot i Tåssjö sogn i Ängelholm kommune i Skåne. Det ligger ved Rössjön, cirka 10 km vest for Örkelljunga. Den nuværende hovedbygning er med en etage og to fløje, opført i 1731.

Historie 
Den første kendte ejer til Rydtzeholm, som var det oprindelige navn, var den danske ridder Olof Geed, omkring 1500. Hans sønnedatter, Karen Geed, bragte gennem giftermål med Mogens Krabbe i Krabbe-slægtens eje. Den har senere tilhørt slægterne Leijonsköld, Silfverskiöld, Sjöcrona med flere. Der findes stadig ruiner efter middelalderborgen.

En ældre borg blev opført af Karen Geed i 1553 ved Rössjön ved sydenden af Hallandsåsen. Den var godt befæstet og forsynet med ikke mindre end syv tårne. Da den Skånske Krig brød ud, lå borgen på en ø i Rössjön. Da snaphanerne indtog den i 1676 modstod den i lang tid den svenske belejring, som var udsendt fra Helsingborg. Da det endelig lykkedes, blev borgen raseret for at hindre, at friskytterne senere brugte den som beskyttelse. 

En ny hovedbygning blev opført i 1696 på hovedlandet. Denne blev i 1705 købt af landshøvding Nils Silfverschiöld. Bygningen udbrændte i 1730, hvorpå Silfverschiöld lod opføre en ny bygning i 1731. Også den brændte ved selve indvielsen, da forladningen fra en kanonsalut satte ild på taget. Derpå blev det slot, der fortsat findes, opført i karolinsk stil. Siden 1857 har slottet tilhørt den oprindeligt danske slægt Rosenørn-Lehn. 

Den kendte forfatter Frans G. Bengtsson blev født og voksede op på Rössjöholm, hvor hans far var forvalter. Han har skildret sin opvækst i sin bog Det paradis der var engang (svensk: Den lustgård som jag minns).

Eksterne henvisninger 
 

Slotte i Skåne